ניקול אנדרסון

ניקול קייל אנדרסון (באנגלית: Nicole Gale Anderson; נולדה ב-29 באוגוסט 1990) היא שחקנית אמריקאית, שהתפרסמה בעיקר בזכות תפקידה כמייסי מיסה בסדרה של ערוץ דיסני "ג'ונאס" ובשל תפקידה כהת'ר צ'נדלר בסדרה "היפה והחיה" ברשת The CW.

 ביוגרפיה 
אנדרסון נולדה ברוצ'סטר, אינדיאנה שבארצות הברית. אביה הוא יליד ארצות הברית ששימש כמפקד בצי ארצות הברית, ואימה ממוצא פיליפיני. בילדותה זכתה בתחרויות התעמלות ארציות אך נאלצה לפרוש עקב פציעות רבות שנגרמו לה. 

בגיל 13 היא זכתה במלגה ללימודים בבית ספר לדוגמנות ומשחק בג'ורג'יה. מיד לאחר מכן החלה להשתתף בפרסומות ושלטי חוצות בין היתר לקו אופנת הבגדים של מרי קייט ואשלי אולסן.

 קריירה 
בשנת 2009, לאחר מספר תפקידים טלוויזיוניים בין היתר בסדרות הילדים "לא מדהימה", "זואי 101", "האנה מונטנה" ו-"ICarly", היא נבחנה לתפקיד של סטלה בסדרת הטלוויזיה של ערוץ דיסני "ג'ונאס", אך לבסוף חברתה צ'לסי סטאוב קיבלה את התפקיד. לאחר שבהפקת הסדרה בוצעו מספר שינויים, הוחלט להוסיף לסטלה חברה טובה, והוצע לאנדרסון התפקיד של מייסי, מנהלת אתר המעריצים של האחים ג'ונאס.

בשנת 2011 שיחקה בסרט הטלוויזיה "ילדות רעות 2", המשכו של הסרט המצליח "ילדות רעות" מ-2004. עוד שיחקו בסרט ג'ניפר סטון, מיירה וולש וקלייר הולט. 

בשנת 2012 התחילה לשחק בסדרת הטלוויזיה "היפה והחיה" של רשת The CW, שם היא גילמה את הת'ר צ'נדלר, אחותה של קאט (קריסטין קרוק). בשתי העונות הראשונות תפקידה של אנדרסון היה משני ובעונה השלישית הוכרזה כשחקנית ראשית שהמשיכה גם לעונה הרביעית והאחרונה.

בשנת 2013 החלה לשחק את התפקיד הראשי של מירנדה קולינס בסדרת הדרמה והמסתורין לנוער "רייבנסווד" ברשת ABC Family. הסדרה מהווה סדרת בת ל"שקרניות קטנות ויפות". הסדרה בוטלה בפברואר 2014 לאחר עונה אחת. 

בשנת 2018 שיחקה לצד פארקר יאנג בסרט הטלוויזיה "חתונה בפעם השנייה" את דמותה של מתכננת החתונות אבי אנדרסון.

 חיים אישיים 
בינואר 2018 היא נישאה לרוברטו פניאגואה. בתם הבכורה נולדה ביולי 2020.

 פילמוגרפיה 
 קולנוע 
+שנהסרטתפקידהערות2012Lukewarmג'סי2013Red Line טורי2014Neverמייגן

 טלוויזיה 
+שנהסדרהתפקידהערות2005לא מדהימהמעודדת פרק: "The Grey Area"2007זואי 101מריהפרק: "Quarantine"האנה מונטנהמריסה יוז פרק: "Achy Jakey Heart Part 1"ICarlyטשהפרק: "iNevel"2008Princess הנסיכה קאליהופסרט טלוויזיה של Freeform2009 - 2010ג'ונאסמייסי מיסהתפקיד ראשי (2 עונות); 34 פרקים2009 - 2012Make It or Break Itקלי פארקר17 פרקים2009בקצב הדמיוןסינדרלה פרק: "A Fairy Tale Ending"2010אסירה בת 17ביאנה מילרסרט טלוויזיה של Lifetime2011ילדות רעות 2הופ פלוטקיןסרט טלוויזיה של Freeformהכול לטובהמדיסון 1פרק: "Baby Steps"מתחזה (אנ')מוניקה ריינולדספרק: "Oh Gawd, There's Two of Them?"2012 - 2016היפה והחיההת'ר צ'נדלר תפקיד חוזר (עונות 2-1)
תפקיד ראשי (עונות 4-3); 36 פרקים2013שקרניות קטנותמירנדה קולינספרק: "Grave New World"2013 - 2014רייבנסוודתפקיד ראשי; 10 פרקים2018חתונה בפעם השנייהאבי אנדרסוןסרט טלוויזיה של Up TV

 קישורים חיצוניים 



קטגוריה:ערוץ דיסני: שחקנים ומנחים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:אישים פסקטריאנים
קטגוריה:אמריקאים ממוצא פיליפיני
קטגוריה:אמריקאיות שנולדו ב-1990
קטגוריה:אמריקאים שנולדו ב-1990